**Kriteriji vrednovanja u nastavi prirodoslovlja**

 **(predmeti: fizika, kemija, priroda, biologija)**

1. **Bilješke u e-Dnevniku/Yammeru.** Jedna od ocjena može se formirati na osnovu tih bilješki.

Bilješke će sadržavati povratnu informaciju o sljedećim komponentama:

* 1. vrijeme ostvarivanja (jesu li učenici na vrijeme poslali odgovor),
	2. sadržaj (jesu li učenici poslali sve zadane zadatke s postupkom rješavanja),
	3. suradnju s drugim učenicima (odrađuju li učenici aktivnosti koje se zadaju paru ili skupini učenika – povratna informacija o aktivnosti svakog učenika u timu, uključujući i procjenu vlastitog doprinosa, jedan je od zadataka koji se mora poslati)
	4. komunikaciju s nastavnikom (postavlja li učenik pitanja ako naiđe na neki problem koji ne može samostalno riješiti, uvažava li napomene koje dobiva tijekom tjedna, a odnose se na npr. točnost rješavanja zadatka, promišljanje o načinu rješavanja, primjena svojstava koja se provjeravaju danim zadatkom)

**Napomena: Ukoliko učenik ima poteškoća s tehnologijom i na vrijeme to prijavi, vrijeme izvršavanja zadatka izuzet će se iz ocjene te će se dogovoriti novi uvjeti odrade zadataka.**

**II. Pisana** **provjera znanja.** Ukoliko se pismena provjera provodi, onajevremenski ograničena, te se po potrebi od učenika može tražiti da slikane postupke za određene zadatke pošalje na način dogovoren s učiteljicom (u svrhu provjere postupka rješavanja zadataka i primjene određenih strategija). Vrijeme i sadržaj provjere znanja bit će upisan u e-Dnevnik i usklađen s ostalim obavezama učenika koje se ocjenjuju, a isto će biti objavljeno i u Yammeru, u objavi pojedinog predmeta. Prije ove aktivnosti, koja će rezultirati ocjenom, bit će napravljena probna provjera (na identičan način kako će se provesti aktivnost za ocjenu) kako bi učenici bili upoznati s načinom provedbe. Učenički radovi bit će ocijenjeni na osnovu postotne skale koja će im biti dana na uvid prilikom analize, a svaki će učenik prije upisa ocjene dobiti na uvid svoj rada s komentarima o točnosti rješavanja zadataka.

Broj pisanih provjera te odluka hoće li se one provesti ovisi o procjeni svake pojedine učiteljice, a o čemu će učenici biti pravovremeno obaviješteni.

Napomena: Učenicima koji imaju rješenje o PP/IOOP vrijeme izvršavanja bit će prilagođeno njihovim mogućnostima kao i broj te vrsta zadataka koje će rješavati.

**III. Praktični radovi**

Za praktični rad učenici će dobiti detaljne upute (istaknut cilj, strategije, potrebni resursi, mogućnost prezentacije, elementi koji će se vrednovati). Način predaje praktičnog rada kao i njegova izvedba (vremenska ograničenja, organizacijska i tehnička podrška) dogovarat će se s učiteljicom.

Rezultat rada može biti neki oblik pisanog rada, poster ili plakat, prezentacija, multimedijski rad ili simulacija u nekom računalnom programu. Učenici će biti upoznati s kriterijima i elementima vrednovanja takvih radova prije nego što krenu s izradom samog zadatka.

Praktični radovi mogu biti izborni ili obavezni za sve učenike prema dogovoru sa učiteljicom.

 **IV. Dodatne aktivnosti**. Učenicima će se ponuditi mogućnost da odrade neke dodatne aktivnosti poput

 prezentacija, postera, mapa, online kvizova i sličnih aktivnosti, a koje mogu rezultirati ocjenom prema

 procjeni učiteljice. Pri tome učiteljica odlučuje koje će aktivnosti ocijeniti, pri čemu se može ocjenjivati

 jednom ocjenom i više aktivnosti odjednom.

 Dodatne napomene:

 **Formativno vrednovanje** (vrednovanje za učenje i vrednovanje kao učenje) provodit će se

 kontinuirano tijekom nastave na daljinu i biti popraćeno bilješkama u virtualnoj učionici i/ili e dnevniku.

 **Dodatnu usmenu/pisanu provjeru** moguće je organizirati i u slučaju potrebe ispravljanja negativne

 ocjene ili odgovaranja za višu zaključnu ocjenu, ali se ona tada ne računa kao usmena/pismena

 provjera znanja i ne utječe na broj usmenih i pisanih provjera taj dan odnosno tjedan.

 **Zaključna ocjena** na kraju godine izvodi se na sličan način kao što je bilo i prijašnjih godina. Uzimaju

 se u obzir svi elementi vrednovanja i cjelokupni rad učenika tijekom cijele nastavne godine te se

 procjenjuje razina ostvarenosti odgojno-obrazovnih ishoda, kompetencija, znanja, vještina,

 sposobnosti, samostalnosti i odgovornosti prema radu, pri čemu se na jednak se način uzimaju u

 obzir ocjene i rad tijekom nastave na daljinu, kao i one iz ostatka nastavne godine.

Aktiv prirodoslovlja